Определение на Общия съд от 18 октомври 2023 г. — Somniare и др./Комисия
(Свободна зона Мадейра)
(Дела T-460/22, Т-461/22, T-464/22, T-550/22, T-551/22 и T-553/22)1
(Държавни помощи — Свободна зона Мадейра — Схема на помощи, приведена в действие от Португалия — Решение, с което се установява несъответствието на схемата с Решения C(2007) 3037 final и C(2013) 4043 final, с които тази схема се обявява за несъвместима с вътрешния пазар и се разпорежда възстановяване на изплатените в приложение на тази схема помощи — Задължение за мотивиране — Понятие „съществуваща държавна помощ“ по смисъла на член 1, буква б), точка ii) от Регламент (ЕС) 2015/1589 — Разумен срок — Възстановяване — Оправдани правни очаквания — Правна сигурност — Право на справедлив съдебен процес — Жалба, която е явно лишена от всякакво правно основание)
Език на производството: португалски
Страни
Жалбоподател по дело T-460/22: Somniare, Unipessoal, Lda (Фуншал, Португалия) (представители: S. Gemas Donário и S. Soares, адвокати)
Жалбоподател по дело T-461/22: Stratsirius, Unipessoal, Lda (Фуншал) (представители: S. Gemas Donário и S. Soares, адвокати)
Жалбоподател по дело T-464/22: Horizon Industry Solutions SA (Женева, Швейцария) (представители: S. Gemas Donário и S. Soares, адвокати)
Жалбоподател по дело T-550/22: Sapateia SA (Женева) (представители: S. Gemas Donário и S. Soares, адвокати)
Жалбоподател по дело T-551/22: Augustea Oceanbulk Maritime Malta ltd. (Флориана, Малта) (представители: S. Gemas Donário и S. Soares, адвокати)
Жалбоподател по дело T-553/22: Thorn Investments LTD (Никозия, Кипър) (представители: S. Gemas Donário и S. Soares, адвокати)
Ответник: Европейска комисия (представители: I. Barcew и P. Caro de Sousa)
Предмет
С жалбите си, подадени на основание член 263 ДФЕС, жалбоподателите искат отмяната на Решение (ЕС) 2022/1414 на Комисията от 4 декември 2020 година относно схема за помощ SA.21259 (2018/C) (ex 2018/NN), прилагана от Португалия за Зона за свободна търговия Мадейра (Zona Franca da Madeira) (ZFM) — режим III (ОВ L 217, 2022 г., стр. 49)
Диспозитив
Съединява дела T-460/22, T-461/22, T-464/22, T-550/22, T-551/22 и T-553/22 за целите на постановяване на определението.
Отхвърля жалбите като явно лишени от всякакво правно основание.
Осъжда Somniare, Unipessoal, Lda, Stratsirius, Unipessoal, Lda, Horizon Industry Solutions SA, Sapateia SA, Augustea Oceanbulk Maritime Malta ltd. и Thorn Investments LTD да заплатят съдебните разноски.
____________
1     ОВ C 368, 26.9.2022 г.